
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 988 


31 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση ειδικής παροχής άρθρου 14 Ν. 3016/02 
στους υπαλλήλους του Υπουργείου Αιγαίου. 1 

Καθορισμός των αποζημιώσεων των Υπευθύνων Κέ¬ 
ντρων Περιβαλλοντικής Εκπαίδευσης (ΚΠΕ), των 
εκπαιδευτικών που αποσπώνται στα ΚΠΕ, των εκ¬ 
παιδευτικών που αποσπώνται στις τοπικές Δ/νσεις 
Α/θμιας και Β/θμιας Εκπ/σης ως Υπεύθυνοι Περι¬ 
βαλλοντικής Εκπαίδευσης καιτου τρόπου διαχείρι¬ 
σης των δαπανών λειτουργίας των ΚΠΕ με διαχει¬ 


ριστική επιτροπή. 2 

Υπερωρίες Β' εξαμήνου 2002 μονίμων υπαλλήλων της 
Γενικής Γραμματείας Απόδημου Ελληνισμού 
(ΓΓΑΕ). 3 

Υπερωριακή απασχόληση μονίμων υπαλλήλων του Οι¬ 
κονομικού Επιμελητηρίου της Ελλάδας πέρα από 
το κανονικό ωράριο, σε απογευματινές ώρες και 
εξαιρέσιμες ημέρες, για το Β'εξάμηνο του 2002... 4 

Υπερωριακή εργασία ιατρικού και υγειονομικού προ¬ 
σωπικού με σχέση εργασίας ιδιωτικού δικαίου του 
ΙΚΑ. 5 

Υπερωριακή απασχόληση υπαλλήλων της Εθνικής 
Σχολής Δικαστών. 6 

Έγκριση προμήθειας δεκαπέντε (15) κινητών τηλεφώ¬ 
νων και καθορισμός ανωτάτου ορίου συνδια¬ 
λέξεων. 7 

Μετατροπή θέσεων κλάδου γιατρών ΕΣΥ, στο Γ.Ν. 
Αθηνών ΙΠΠΟΚΡΑΤΕΙΟ. 8 

Μεταφορά θέσης από το Γ.Ν. Θεσσαλονίκης «ΑΓ. ΔΗ- 
ΜΗΤΡΙΟΣ» στο Αντικαρκινικό Νοσοκομείο Θεσσα¬ 
λονίκης «ΘΕΑΓΕΝΕΙΟ». 9 


Τροποποίηση της Δ1 α/19481/15.10.1999 (Φ.Ε.Κ. 
1955/29.10.1999 τ.Β') απόφασης συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του 6ου Συγκροτήματος Νοσοκο¬ 
μείων Νομού Αττικής για τις ειδικότητες της Ακτι- 


νοθεραπευτικής Ογκολογίας, ...Χειρουργικής Θώ- 
ρακος και Ψυχιατρικής. 10 

Καθορισμός σύνθεσης Δ.Σ. του Ελληνικού Κέντρου Κι¬ 
νηματογράφου. 11 

Τροποποίηση της 49281/25.9.2001 απόφασης «Σύ¬ 
σταση Επιτροπών στο Υπουργείο Πολιτισμού». 12 


ΑΠΟΦΑΣΕΙ Σ 

Αριθ. 2/40101/0022 (1) 

Χορήγηση ειδικής παροχής άρθρου 14 Ν. 3016/02 στους 
υπαλλήλους του Υπουργείου Αιγαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 14 του Ν. 3016/2002 «Για την εταιρική 
διακυβέρνηση, θέματα μισθολογίου και άλλες διατάξεις». 

β) Του Π.Δ. 110/2002 «Οργανισμός Υπουργείου Αιγαί¬ 
ου». 

2. Τις διατάξεις του άρθρου 1 του Ν. 3029/02 «Μεταρ¬ 
ρύθμιση συστήματος κοινωνικής ασφάλισης», σύμφωνα 
με τις οποίες η εν λόγω παροχή λαμβάνεται υπόψη από 
1.1.2003 στη βάση υπολογισμού της σύνταξης. 

3. Την 1100383/1330/0006Α/31.10.2001 απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

4. Το γεγονός ότι η παροχή του άρθρου 14 του 
Ν. 3016/02 καταβάλλεται σε όσους υπαλλήλους του Δη¬ 
μοσίου και των Ν.Π.Δ.Δ. δεν λαμβάνουν άλλου είδους 
πρόσθετες μισθολογικές παροχές. 

5. Το γεγονός ότι, από την απόφαση αυτή προκαλείται 
δαπάνη που βαρύνει τον Κρατικό Προϋπολογισμό ΚΑΕ 
0267,0367 και ανέρχεται στο ποσό των διακοσίων πέντε 
χιλιάδων επτακοσίων σαράντα τεσσάρων (205.744,00 €) 
ΕΥΡΩ περίπου, για το έτος 2002 και τριακοσίων είκοσι 
εννέα χιλιάδων τετρακοσίων εβδομήντα δύο 

(329.472,00 €) ΕΥΡΩ περίπου για τα επόμενα έτη, απο¬ 
φασίζουμε: 

1. Χορηγείται μηνιαία ειδική παροχή: 

σ) στους υπαλλήλους του Υπουργείου Αιγαίου, μόνι¬ 
μους και με σύμβαση εργασίας Ιδιωτικού Δικαίου, των 
οποίων οι αποδοχές διέπονται από τις διατάξεις του Ν. 
2470/1997. 

β) στους αποσπασμένους ή τοποθετούμενους από άλ¬ 
λα Υπουργεία, ΟΤΑή λοιπά ΝΠΔΔ. 

2. Το ύψος της ειδικής παροχής ορίζεται σε 88 ΕΥΡΩ, 
από 1.1.2002 και σε 176 ΕΥΡΩ, από 1.7.2002. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις εκτός των κα- 
ταβαλλομένων από συμμετοχή σε συλλογικά όργανα, 
αποζημιώσεων, που λαμβάνουν οι δικαιούχοι αυτής, ανε¬ 
ξάρτητα από την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός 
του Υπουργείου Αιγαίου και λαμβάνουν αντίστοιχα επιδό¬ 
ματα ή αποζημιώσεις με οποιαδήποτε μορφή, τα οποία 
αθροιστικώς υπερβαίνουν το ποσό της ειδικής παροχής, 
δεν δικαιούνται αυτή. Σε περίπτωση που τα εν λόγω επι¬ 
δόματα και αποζημιώσεις υπολείπονται της ειδικής παρο¬ 
χής της παρ. 1 της παρούσας, τότε καταβάλλεται η εκά- 
στοτε προκύπτουσα σχετική διαφορά. 

5. Η κατά τα ως άνω χορηγούμενη ειδική παροχή, δεν 
καταβάλλεται για όσο διάστημα οι υπάλληλοι τελούν σε 
άδεια άνευ αποδοχών και σε κάθε άλλη ειδική άδεια, 
πλην των θεσμοθετημένων αδειών, (κανονικές, εκπαι¬ 
δευτικές, κύησης και λοχείας κ.λπ.), σε διαθεσιμότητα ή 
αργία και σε αναρρωτική άδεια, πλην αυτής που χορη¬ 
γείται από τα Δημόσια Νοσοκομεία, τα Κέντρα Υγείας 
του Δημοσίου, τις Πανεπιστημιακές Κλινικές, τους νοση¬ 
λευτικούς σχηματισμούς του Ι.Κ.Α. και τις Ιδιωτικές Κλι¬ 
νικές, εφόσον έχει προηγηθεί νοσηλεία σε αυτές, που 
αποδεικνύεται από σχετικά παραστατικά, (εισαγωγή, εξι¬ 
τήριο κ.λπ.). 

6. Η ειδική παροχή της παρ. 1 δεν περικόπτεται για όσο 
χρονικό διάστημα οι υπάλληλοι απουσιάζουν λόγω συνδι¬ 
καλιστικών υποχρεώσεων ή λόγω άσκησης καθηκόντων 
Προέδρων, Δημοτικών ή Κοινοτικών Συμβουλίων ή Προέ¬ 
δρων Επιτροπών Νομαρχιακών Συμβουλίων. 

7. Η ειδική αυτή παροχή, σύμφωνα και μετά αναφερό- 
μενα στην παρ.2 του σκεπτικού της παρούσας, υπόκει- 
ται στις συνήθεις κρατήσεις των επιδομάτων. Επίσης, 
συνεντέλλεται με τις μηνιαίες αποδοχές των υπαλλή¬ 
λων. 

8. Από την έναρξη ισχύος της παρούσας, παύει η 
ισχύς κάθε άλλης απόφασης, κατά το μέρος που ρυθμί¬ 
ζει διαφορετικά τα αναφερόμενα στην απόφαση αυτή 
θέματα. 

9. Η απόφαση αυτή, που ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 17 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΑΙΓΑΙΟΥ 

ΝΙΚ. ΣΗΦΟΥΝΑΚΗΣ 


Αριθ. 2/36695/0022 (2) 

Καθορισμός των αποζημιώσεωντων Υπευθύνων Κέντρων 
Περιβαλλοντικής Εκπαίδευσης (ΚΠΕ), των εκπαιδευτι¬ 
κών που αποσπώνται στα ΚΠΕ, των εκπαιδευτικών που 
αποσπώνται στις τοπικές Δ/νσεις Α/θμιας και Β/θμιας 
Εκπ/σης ως Υπεύθυνοι Περιβαλλοντικής Εκπαίδευσης 
και του τρόπου διαχείρισης των δαπανών λειτουργίας 
των ΚΠΕ με διαχειριστική επιτροπή. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90 άρθρο 111 παρ. 13 (ΦΕΚ 101 Α') πε¬ 
ρί ίδρυσης Κέντρων Περιβαλλοντικής Εκπαίδευσης και 
απόσπασης εκπαιδευτικών ως Υπευθύνων Περιβαλλοντι¬ 
κής Εκπαίδευσης στις τοπικές Δ/νσεις Εκπ/σης. 

2. Το Νόμο 2986 /2002 (ΦΕΚ 24 ΤΑ'/13.2.2002) άρθρο 8 
παρ. 2β περί «Οργανωτικών θεμάτων υπηρεσιών και σχο¬ 
λικών μονάδων». 

3. Το γεγονός ότι: α. η δαπάνη για την καταβολή των 
αποζημιώσεων του έτους 2002, ύψους 504.588 ευρώ θα 
καλυφθεί από τον κρατικό προϋπολογισμό (Φ 19.220 
ΚΑΕ...0269). 

β. η δαπάνη για την καταβολή των αποζημιώσεων των 
ετών 2003-2006 ανερχομένη σε 854.316 ευρώ ετησίως θα 
καλυφθεί με ανάλογη πρόβλεψη στους προϋπολογι¬ 
σμούς των αντιστοίχων ετών. 

γ. η δαπάνη για την επιχορήγηση της διαχειριστικής επι¬ 
τροπής κάθε ΚΠΕ, ανερχομένη σε 14.674 ευρώ ετησίως 
από τον τακτικό προϋπολογισμό και 117.400 ευρώ ετη¬ 
σίως κατά μέσο όρο από το Κοινοτικό Πλαίσιο Στήριξης, 
θα προβλεφθεί στους αντίστοιχους προϋπολογισμούς 
των ετών 2003 -2006. 

δ. γιατο έτος 2002 δεν θα υπάρξει επιχορήγηση της δια¬ 
χειριστικής επιτροπής. 

4. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «καθορι¬ 
σμός αρμοδιοτήτων των Υφυπουργών Οικονομικών, απο¬ 
φασίζουμε: 

1. Την καταβολή μηνιαίας αποζημίωσης ύψους διακο- 
σίων ενενήντα τεσσάρων (294) Ευρώ στους Υπευθύνους 
Κέντρων Περιβαλλοντικής Εκπαίδευσης, και διακοσίων 
είκοσι ένα (221) Ευρώ σε όλους τους άλλους εκπαιδευτι¬ 
κούς που αποσπώνται στα Κέντρα Περιβαλλοντικής Εκ¬ 
παίδευσης ως μέλη των παιδαγωγικών ομάδων. Η πρό¬ 
σθετη οικονομική αποζημίωση καταβάλλεται στους εκ¬ 
παιδευτικούς από τον τακτικό προϋπολογισμό του 
ΥΠΕΠΘ, μέσω των εκκαθαριστών των φορέων από τους 
οποίους μισθοδοτούνται με χωριστή μηνιαία μισθοδοτική 
κατάσταση. 

2. Την καταβολή μηνιαίας αποζημίωσης εκατόν εξήντα 
(160) Ευρώ σε όλους τους εκπαιδευτικούς που αποσπώ- 
νται ως Υπεύθυνοι Περιβαλλοντικής Εκπαίδευσης στις 
τοπικές Δ/νσεις Α/θμιας και Β/θμιας Εκπ/σης όλης της χώ¬ 
ρας. Η πρόσθετη οικονομική αποζημίωση καταβάλλεται 
στους εκπαιδευτικούς από τον τακτικό προϋπολογισμό 
του ΥΠΕΠΘ, μέσω των εκκαθαριστών των φορέων από 
τους οποίους μισθοδοτούνται με χωριστή μηνιαία μισθο- 
δοτική κατάσταση. 

3. Τη συγκρότηση διαχειριστικής επιτροπής σε κάθε 
ΚΠΕ προκειμένου να διαχειρίζεται τα έσοδα και τα έξοδα 
του Κέντρου. Τα έσοδα του Κέντρου μπορεί να είναι τακτι¬ 
κές ή έκτακτες επιχορηγήσεις από τον τακτικό προϋπολο- 

γισμότου ΥΠΕΠΘ, το ΠρόγραμμαΔημοσίων Επενδύσεων, 
τον Ειδικό Λογαριασμό του ΥΠΕΠΘ, την Ευρωπαϊκή Ένω¬ 
ση (Κοινοτικό Πλαίσιο Στήριξης και άλλα προγράμματα), 
την Περιφέρεια, τη Νομαρχιακή Αυτοδιοίκηση, το Δήμο, 
διάφορους Κυβερνητικούς ή μη Κυβερνητικούς φορείς 
της Ελλάδας και του εξωτερικού, χορηγίες, δωρεές, αντα¬ 
ποδοτικά έσοδα χρήσεως χώρων, υλικών και υπηρεσιών 
του ΚΠΕ (π.χ. ξενώνων, αιθουσών, εξοπλισμού, εκπαιδευ¬ 
τικού υλικού, υπηρεσιών κατάρτισης και επιμόρφωσης 
κ.τ.λ.) στα πλαίσια των στόχων των ΚΠΕ. 

Τα έξοδα του ΚΠΕ, εκτός από τις συνήθεις δαπάνες συ¬ 
ντήρησης χώρων και εξοπλισμού, τις λειτουργικές δαπά¬ 
νες θέρμανσης, ηλεκτροδότησης, ύδρευσης, τηλεπικοινω¬ 
νιών, καθαριότητας, ασφάλειας, ταχυδρομικών τελών 
κ.λπ., είναι και οι δαπάνες για την οργάνωση και υλοποίηση 
των εκπαιδευτικών και επιμορφωτικών προγραμμάτων, την 
παραγωγή εκπαιδευτικού υλικού, τα θεματικά δίκτυα, τις 
τοπικές και διεθνείς συνεργασίες, την έρευνα και τη δημο¬ 
σιοποίηση των δράσεώντου. Τέτοιες δαπάνες είναι έξοδα 
διαμονής, διατροφής, μετακινήσεων, μεταφορών, αγοράς 
ή παραγωγής εκπαιδευτικού υλικού πάσης φύσης, αγοράς 
λογισμικού, αγοράς εξοπλισμού, αγοράς αναλωσίμων, 
έξοδα εκτυπώσεων, έξοδα αναπαραγωγής εκπαιδευτικού 
υλικού, έξοδα γραμματειακής κάλυψης, έξοδα δημοσιότη¬ 
τας, έξοδα συμμετοχής σε συνέδρια, αποζημιώσεις εξωτε¬ 
ρικών επιμορφωτών σεμιναρίων και επιστημονικών συνερ¬ 
γατών παραγωγής εκπαιδευτικού υλικού, αποζημιώσεις 
εκτάκτων υπηρεσιών διοικητικού, τεχνικού και βοηθητικού 
χαρακτήρα ή εξωτερικής αξιολόγησης, δαπάνες διαμόρ¬ 
φωσης χώρων κτιρίου ή περιβάλλοντος χώρου κ.ά. 

Η διαχειριστική επιτροπή κάθε ΚΠΕ αποτελείται από 
τους εξής: 

♦ Τον Υπεύθυνο του ΚΠΕ, ως Πρόεδρο 

♦ Έναν εκπ/κό του ΚΠΕ ο οποίος ορίζεται ως Αναπλη¬ 
ρωτής Υπευθύνου, ως Ταμία 

♦ Εναν εκπαιδευτικό του ΚΠΕ, ως Γραμματέα 

♦ Δύο Δημοτικούς Συμβούλους του Δήμου στον οποίο 
βρίσκεται το ΚΠΕ ως μέλη, ή στην περίπτωση που ο συ- 
νεργαζόμενος φορέας δεν είναι Δήμος, ένα Δημοτικό 
σύμβουλο του Δήμου και έναν εκπρόσωπο του συνεργα- 
ζόμενου φορέα (όπως π.χ. ο προϊστάμενος της τοπικής 
μαθητικής εστίας του ΕΙΝ) ως μέλη. 

Η Διαχειριστική Επιτροπή είναι υποχρεωμένη να υλο¬ 
ποιήσει τον προγραμματισμό του ΚΠΕ και δεν είναι στη 
διακριτική της ευχέρεια η τροποποίηση των δράσεώντου. 

Η Διαχειριστική Επιτροπή τηρεί βιβλίο πρακτικών συνε¬ 
δριάσεων, βιβλίο εσόδων - εξόδων όπου καταχωρείτα έσο¬ 
δα καιτα έξοδα στην ημερομηνία που πραγματοποιήθηκαν 
με βάση τα προβλεπόμενα από τις οικείες διατάξεις νόμιμα 
παραστατικά (τιμολόγια, τιμολόγια παροχής υπηρεσιών, 
αποδείξεις είσπραξης, αποδείξεις πληρωμής κ.τ.λ.), φάκε¬ 
λο πρωτοτύπων παραστατικών (τιμολογίων, αποδείξεων 
κ.λπ.). Όλα τα βιβλία θεωρούνται από το Δήμο και στο τέ¬ 
λος κάθε οικονομικού έτους (31 Δεκεμβρίου) συντάσσεται 
συνοπτικός απολογισμός εσόδων εξόδων που υποβάλλε¬ 
ται στο ΥΠΕΠΘ και τους υπόλοιπους φορείς χρηματοδό¬ 
τησης μέχρι τις 30 Ιουνίου του επομένου έτους. Επίσης με 
ημερομηνία31 Δεκεμβρίου συντάσσεται πρωτόκολλο κλει¬ 
σίματος βιβλίων για κάθε οικονομικό έτος. Η πραγματοποί¬ 
ηση των δαπανών προϋποθέτει τήρηση των προβλεπομέ- 
νων κανόνωντου δημοσίου λογιστικού. 

Οι υποχρεώσεις της επιτροπής αυτής είναι αντίστοιχες 
των υποχρεώσεων των Σχολικών Επιτροπών των Σχολι¬ 
κών μονάδων. 


Η παρούσα, η οποία έχει αναδρομική ισχύ από την ημε¬ 
ρομηνία δημοσίευσης του Νόμου 2986/2002 (ΦΕΚ24τ.Α' 
13.2.2002), να δημοσιευθεί στην Εφημερίδα της Κυβερ- 
νήσεως. 

Αθήνα, 18 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 
-♦- 

Αριθ. 2/33902/0022 (3) 

Υπερωρίες Β' εξαμήνου 2002 μονίμων υπαλλήλων της 

Γ ενικής Γ ραμματείας Απόδημου Ελληνισμού (ΓΓΑΕ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Π.Δ. 104/83 «Αρμοδιότητες της 
Γ.Γ.Α.Ε.». 

2. Τις διατάξεις του Π .Δ. 131 /89 « Οργάνωση υπηρεσιών 
της Γ.Γ.Α.Ε.». 

3. Τις διατάξεις του Π.Δ. 155/93 « Μεταφορά Γ.Γ.Α.Ε. 
στο Υπουργείο Εξωτερικών». 

4. Τις διατάξεις του άρθρου 13 του Ν. 1288/82 (ΦΕΚ 
120/Α). 

5. Τα άρθρα 24,26 του ν. 1558/85 « Κυβέρνηση και κυβε¬ 
ρνητικά όργανα». 

6. Τις διατάξεις του άρθρου 15 του Ν. 2592/98 (ΦΕΚ 
57/Α/18-3-98). 

7. Το Π.Δ. 388/01 «Διορισμός Υφυπουργού Εξωτερικών 
Ιωάννη Μαγκριώτη» (ΦΕΚ254/Α'). 

8. Τηναριθμ. ΑΣ 1264/1.11.2001 απόφαση του Πρωθυ¬ 
πουργού και Υπουργού Εξωτερικών «Καθορισμός αρμο- 
διοτήτωντου Υφυπουργού Εξωτερικών Ιωάννη Μαγκριώ- 
τη» (ΦΕΚ 1486/Β). 

9. Την αριθ. 1100383/1330/Α0006/31.10.2001 απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(ΦΕΚ 1485/β’/31.10.2001). 

10. Τη ανάγκη καθιέρωσης υπερωριακής εργασίας των 
μονίμων υπαλλήλων της Γ.Γ.Α.Ε. 

Οι υπηρετούντες υπάλληλοι στη ΓΓΑΕ είναι (57) πενή¬ 
ντα επτά. 

Η καθιέρωση υπερωριακής απασχόλησης στο προσω¬ 
πικό της Γ.Γ.Α.Ε. υπαγορεύεται από την ανάγκη διεκπε¬ 
ραίωσης υποθέσεων και δραστηριοτήτων που για τεχνι¬ 
κούς λόγους δεν μπορεί να γίνει εντός ωραρίου: 

Η συνολική δαπάνη για το Β' εξάμηνο ανέρχεται στο πο¬ 
σό των 68.690 ΕΥΡΩ για 49 υπαλλήλους της ΓΓ ΑΕ. 

Οι συνολικές ώρες για όλους τους υπαλλήλους είναι 
17.640 για το Β' εξάμηνο του 2002, αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης από 1.7.2002 μέχρι 31.12.2002 χρονικό διάστημα (Β' 
εξάμηνο) για (49) σαράντα εννέα υπαλλήλους της ΓΓΑΕ 
με σύνολο για το Β' εξάμηνο 17.640 ωρών και με δαπάνη 
68.690 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΙΩΑΝΝΗΣ ΜΑΓΚΡΙΩΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/38111/0022 (4) 

Υπερωριακή απασχόληση μονίμων υπαλλήλων του Οικο¬ 
νομικού Επιμελητηρίου της Ελλάδας πέρα από το κα¬ 
νονικό ωράριο, σε απογευματινές ώρες και εξαιρέσι¬ 
μες ημέρες, για το Β' εξάμηνο του 2002. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Του άρθρου 18 του Ν. 2470/97 όπως αντικαταστάθη- 
κε από το άρθρο 15 του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ 
57/Α/18.3.98). 

2. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α/1985). 

3. Την 1100383/1330/Α0006/31.10.01 απόφαση του 
Πρωθυπουργού «Ανάθεση αρμοδιοτήτων του Υπ. Οικονο¬ 
μικών στους Υφυπουργούς Οικονομικών (ΦΕΚ 
1485/Β/31.10.2001). 

4. Τη 2/38554/23.5.2000 (ΦΕΚ 703/Β/23.5.2000 ΚΥΑ 
«Μεταβίβαση αρμοδιοτήτων και εξουσίας υπογραφής 
στο Γεν. Γραμματέα Δημοσιονομικής Πολιτικής». 

5. Την 2022941/2297/0022/7.4.98 εγκύκλιο του Γ.Λ.Κ. 
για την εφαρμογή διατάξεων του άρθρου 15 του 
Ν. 2592/1998. 

6. Τη 2/74260/0004/15.10.99 (ΦΕΚ 1925/β/25.10.99) 
Κ.Υ.Α. «Μεταβίβαση εξουσίας υπογραφής σύμφωνα μετο 
αρ. 7παρ. 1 Ν. 1943/91». 

7. Το γεγονός ότι, το προσωπικό του Ο.Ε.Ε. πέραν από 
τα συνήθη καθήκοντάτου, θα πρέπει να εργαστεί υπερω- 
ριακά για να φέρει σε πέρας τα διάφορα διοικητικά θέμα¬ 
τα που αφορούν τις συνεδριάσεις της Κεντρικής Διοίκη¬ 
σης, των Τοπικών Διοικήσεων, των Επιτροπών του ΟΕΕ. 

8. Το Φ32/1451/4.6.2002 έγγραφο του ΟΕΕ περί υπε- 
ρωριακής και λοιπά απασχόλησης των μονίμων υπαλλή¬ 
λων αυτού. 

9. Το γεγονός ότι η προκαλούμενη δαπάνη ύψους 
10.272 € θα βαρύνει τον Π/Υτου Ο.Ε.Ε. έτους 2002, στον 
οποίο υπάρχει σχετική πρόβλεψη ΚΑΕ 0261, αποφασί¬ 
ζουμε: 

1. Εγκρίνουμε πραγματοποίηση υπερωριακής εργα¬ 
σίας για 28 υπαλλήλους του Οικονομικού Επιμελητηρίου 
της Ελλάδας (Ο.Ε.Ε.), και αποσπασμένους σ’ αυτό, δύο 
χιλιάδων ωρών (2.000) για το Β' εξάμηνο του 2002 σε ημε¬ 
ρήσιες ώρες νυχτερινές και Κυριακές και εξαιρέσιμες 
ημέρες. Σε καμία περίπτωση δεν μπορεί να γίνει υπέρβα¬ 
ση του συνολικού αριθμού των προαναφερομένων εγκε¬ 
κριμένων ωρών. 

2. Οι ανωτέρω ώρες θα κατανέμονται με αποφάσεις του 
Προέδρου του Διοικητικού Συμβουλίου Ο.Ε.Ε., ανάλογα 
με τις ανάγκες που θα παρουσιάζονται κάθε φορά και οι 
οποίες θα προκύπτουν από σαφή και συγκεκριμένα στοι¬ 
χεία που θα αναγράφονται ρητά στις εν λόγω αποφάσεις 
χωρίς καμία δυνατότητα υπέρβασης. 

3. Η ωριαία απασχόληση θα υπολογίζεται σύμφωνα με 
τις διατάξεις του άρθρου 15 του Ν. 2592/98. 

4. Η απόφαση αυτή ισχύει ένα μήνα πριντη δημοσίευσή 
της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2002 
Οι Γ ενικοί Γ ραμματείς 

Υπουργείου Οικονομίας Δημοσιονομικής Πολιτικής 

και Οικονομικών Υπουργείου Οικονομίας 

και Οικονομικών 

Γ.Π.ΖΑΝΙΑΣ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/36717/0022 (5) 

Υπερωριακή εργασία ιατρικού και υγειονομικού προσω¬ 
πικού με σχέση εργασίας ιδιωτικού δικαίου του ΙΚΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α/21.3.97) 
«Αναμόρφωση μισθολογίου προσωπικού της Δημ. Διοίκη¬ 
σης και άλλες διατάξεις», όπως τροποποιήθηκε με το άρ¬ 
θρο 15του Ν. 2592/98 (ΦΕΚ 57/Α/18.3.98) και το άρθρο 10 
του Ν. 2606/98. 

2. Την 2/13071/0022/18.5.99 εγκύκλιο του Υπουργείου 
Οικονομικών «υπερωριακή απασχόληση προσωπικού με 
σχέση εργασίας ιδ. δικαίου». 

3. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της Οικείας Νομαρχίας. 

4. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των δύο εκατομμυρίων 
εξακοσίων ογδόντα οκτώ χιλιάδων οκτακόσιων είκοσι 
τεσσάρων (2.688.824,00) € περίπου και θα βαρύνει την 
εγγεγραμμένη πίστωση στον προϋπολογισμό του ΙΚΑ 
έτους 2002. 

5. Τη 2/80345/0004/8.11.99 (Φ.Ε.Κ. 2040/Β'/19.11.99) 
κοινή υπουργική απόφαση «Μεταβίβαση εξουσίας υπο¬ 
γραφής σύμφωνα με το άρθρο 7 παρ.1 του Ν. 1943/91», 
αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, των γιατρών και υγειονομικών υπαλλήλων που 
υπηρετούν με σχέση εργασίας ιδιωτικού δικαίου στις Μο¬ 
νάδες Υγείας του ΙΚΑ για το έτος 2002, ως εξής: 

Α) για 5.219 γιατρούς 626.280 ώρες συνολικά. 

Β) για 19 υγειονομικούς υπαλλήλους 2.280 ώρες συνο¬ 
λικά. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης 
ορίζεται ο προϊστάμενος της Δ/νσης κάθε Μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 

Υπουργείου Οικονομίας Υπουργείου Εργασίας και 

και Οικονομικών Κοινωνικών Ασφαλίσεων 

I. ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 2/36729/0022 (6) 

Υπερωριακή απασχόληση υπαλλήλων της Εθνικής 
Σχολής Δικαστών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

Α) Του άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
διατάξεις» όπως αντικαταστάθηκε από το άρθρο 15 του 
Ν. 2592/98. 

Β) Του άρθρου 29 Ατού Ν. 1558/1985 «Κυβέρνηση και 
Κυβερνητικά όργανα (Α' 137) όπως προσετέθησαν με το 
άρθρο 27 του Ν. 2081/1992 (Α' 154) και τροποποιήθηκαν 
με το άρθρο 1 παρ.2 ατού Ν. 2469/1997 (Α'38). 

Γ) Του άρθρου 5 παρ.3 εδ.ε του Ν. 2236/1994 Εθνική 
Σχολή Δικαστών» όπως συμπληρώθηκε με το άρθρο 6 
περ. κζτου Ν. 2408/1996 «τροποποίηση διατάξεων του 
Ποινικού Κώδικατου Κώδικα Ποινικής Δικονομίας του Κώ¬ 
δικα βασικών κανόνων για τη μεταχείριση των κρατουμέ¬ 
νων και άλλες διατάξεις». 

2. Την 1039386/441/Α0006/21.4.2000 Υπουργική Από¬ 
φαση «Ανάθεση αρμοδιοτήτων Υπουργού Οικονομικών 
στους Υφυπουργούς». 

3. Τη 2/80345/0004/8.11.99 ΦΕΚ 2040/Β/19.11.99 κ.υ.α. 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ.1 του Ν. 1943/91 όπως συμπληρώθηκε με την 
2/8360/0022/2.2.2000 όμοια». 

4. Τα61 Α /6.3.2002,187 Α /21.5.2002 έγγραφατης Εθνικής 
Σχολής Δικαστών από τα οποία προκύπτει η ανάγκη υπε- 
ρωριακής απασχόλησης πέντε (5) υπαλλήλων του Δημο- 
κρίτειου Πανεπιστημίου Θράκης και επτά (7) υπαλλήλων 
της Εθνικής Σχολής Δικαστών. 

5. Η δαπάνη που προκαλείται ανέρχεται περίπου στο 
ποσό των πέντε χιλιάδων οκτακόσιων ευρώ (5.800 €) και 
θα καλυφθεί από τον προϋπολογισμό της Εθνικής Σχολής 
Δικαστών, αποφασίζουμε: 

Εγκρίνουμε τη χορήγηση α) διακοσίων ωρών (200) συ¬ 
νολικάγια υπερωριακή απασχόληση πέντε (5) υπαλλήλων 
του Δημοκρίτειου Πανεπιστημίου Θράκης και επτά (7) 
υπαλλήλων της Ε.Σ.Δ.Δ. οι οποίοι απασχολήθηκαν σε σε¬ 
μινάρια και β) χιλίων τετρακοσίων (1.400) ωρών συνολικά 
για απογευματινή υπερωριακή απασχόληση επτά (7) 
υπαλλήλων της Σχολής για την εγγραφή των νεοεισερχο- 
μένων, τη συγκέντρωση των ατομικών στοιχείων τους για 
τη μισθοδοσία τους, το άνοιγμα τραπεζικών λογαρια¬ 
σμών και την τακτοποίησή τους με τις εγγραφές τους στα 
ασφαλιστικά ταμεία, επτά (7) υπαλλήλων της Σχολής, για 
τη λειτουργία της βιβλιοθήκης και της γραμματείας των 
φωτοτυπικών μηχανημάτων αφού εφέτος για πρώτη φο¬ 
ρά τα μαθήματα πληροφορικής θα πραγματοποιηθούν 
στις 2 αίθουσες πληροφορικής που διαθέτει η Σχολή τις 
απογευματινές ώρες (14.30 μ.μ. -18.30 μ.μ.) και θα διαρ¬ 
κέσουν από τον Απρίλιο έως και τον Ιούλιο του 2002 και 
πέντε (5) υπαλλήλων της Σχολής για τη συμπλήρωση και 
υποβολή Τεχνικών Δελτίων Έργων και Υποέργων, στο 
Υπουργείο Εργασίας και Κοινωνικών Ασφαλίσεων, για τη 
χρηματοδότηση της Σχολής από το Ευρωπαϊκό Κοινωνι¬ 
κό Ταμείο μέσω του Επιχειρησιακού Προγράμματος 
«Απασχόληση και Επαγγελματική Κατάρτιση» και την 
υποβολή μηνιαίων δελτίων δήλωσης δαπανών των έργων 


και των τριμηνιαίων δελτίων εξέλιξης των επιχορηγούμε¬ 
νων έργων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομίας Δικαιοσύνης 

και Οικονομικών 

I. ΚΟΥΣΟΥΛΑΚΟΣ ΙΩΑΝΝΗΣ ΓΑΒΡΙΛΗΣ 

-♦- 

Αριθ. 218 (7) 

Έγκριση προμήθειας δεκαπέντε (15) κινητών τηλεφώ¬ 
νων και καθορισμός ανωτάτου ορίου συνδιαλέξεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α785) «Κυβέρνηση και Κυβερ¬ 
νητικά Όργανα» όπως τροποποιήθηκε μεταγενέστερα. 

2. Του Π.Δ. 27/96 «ΣυγχώνευσητωνΥπουργείωνΤουρι- 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/96). 

3. Το Ν. 2286/95 (ΦΕΚ 19/Α/95) «Προμήθειεςτου δημο¬ 
σίου τομέα και ρυθμίσεις συναφών θεμάτων». 

4. Το Ν. 2362/95 (ΦΕΚ 247/Α/95) «Περί δημοσίου λογι¬ 
στικού ελέγχου των δαπανών του κράτους και άλλες δια¬ 
τάξεις». 

5. Την 2024710/602/0026/8.4.98 απόφαση του Υπουρ¬ 
γού Οικονομικών. 

6. Τα άρθρα 1-6 του Ν. 2741/99 (ΦΕΚ 199/Α/99) «Ενιαί¬ 
ος Φορέας Ελέγχου τροφίμων, άλλες ρυθμίσεις του 
Υπουργείου Ανάπτυξης και λοιπές διατάξεις». 

7. Το Π.Δ. 223/00 (ΦΕΚ 192/Α/00) Οργανισμός του Ενι¬ 
αίου Φορέα Ελέγχου Τροφίμων. 

8. Την απόφαση του Υπουργού Ανάπτυξης με αριθμό 
8323/00 (ΦΕΚ 8/Β700) «Περί ενάρξεως λειτουργίας του 
Ε.Φ.Ε.Τ.». 

9. Την Π.Υ.Σ. με αριθμό 61/99 (ΦΕΚ 239/Τ.ΝΠΔΔ/99) 
«Περί συστάσεως του Δ.Σ. του Ε.Φ.Ε.Τ.». 

10. Το άρθρο 11 του Ν. 2648/98 (ΦΕΚ 238/Α/98) σχετικά 
με την προμήθεια και χρήση κινητών τηλεφώνων. 

11. Το άρθρο ΙΟπαρ. 14του Ν. 2741/99 (ΦΕΚ 199/Α799) 
σχετικά με την προμήθεια και χρήση κινητών τηλεφώνων. 

12. Το με Νο 35/14.11.2001 πρακτικό του Διοικητικού 
Συμβουλίου του Ε.Φ.Ε.Τ. σχετικά με την έγκριση της δα¬ 
πάνης και κάθε διαδικασίας για τηνπρομήθεια κινητώντη- 
λεφώνων. 

13. Το γεγονός ότιγιατηνπροβλεπόμενη δαπάνη υπάρ¬ 
χει εγγεγραμμένη πίστωση στους Κ.Α.Ε. 0832,0834 του 
τακτικού προϋπολογισμού του Ε.Φ.Ε.Τ. τρέχοντος οικο¬ 
νομικού έτους. 

14. Την ανάγκη να διασφαλιστεί η εύρυθμη λειτουργία 
του Ε.Φ.Ε.Τ. 

15. Τις διατάξεις του άρθρου 29 Α' του Ν. 1558/1985 
(ΦΕΚ 138/Α'), που προστέθηκε με το άρθρο 27 του Ν. 
2081/1992 (ΦΕΚ 154/Α') καιτροποποιήθηκεμετοάρθρο 1 
πα. 2 α του Ν. 2469/1997 και το γεγονός ότι από τις διατά¬ 
ξεις της παρούσας προκαλείται ετήσια δαπάνη σε βάρος 
του Προϋπολογισμού του ΕΦΕΤ (Ν.Π.Δ.Δ., επιχορηγού- 

μενο από τον Κρατικό Προϋπολογισμό) ποσού 15.400 ΕΥ¬ 
ΡΩ περίπου. 

16. Την με αρ. 1100383/1330/Α0006 «Καθορισμός αρ¬ 
μοδιοτήτων των Υφυπουργών Οικονομικών», αποφασί¬ 
ζουμε: 

1. Εγκρίνουμε την προμήθεια δεκαπέντε (15) κινητών 
τηλεφώνων με κανονική σύνδεση και υποχρέωση κατα¬ 
βολής παγίου τα οποία θα χρησιμοποιούν ο πρόεδρος, ο 
αντιπρόεδρος και ο Γενικός Διευθυντής του Ε.Φ.Ε.Τ., οι 
προϊστάμενοι των Περιφερειακών Διευθύνσεων του 
Ε.Φ.Ε.Τ. ή υπάλληλοι οι οποίοι εκτελούν υπηρεσία σε εξω¬ 
τερικούς χώρους και αντιμετωπίζουν σε καθημερινή βάση 
προβλήματα τα οποία χρειάζονται άμεση λύση. 

2. Καθορίζουμε ανώτατο επιτρεπόμενο όριο συνδιαλέ¬ 
ξεων των κινητών τηλεφώνων τουΕ.Φ.Ε.Τ.για έκαστο από 
τα τρία κινητά που θα χρησιμοποιεί ο Πρόεδρος, ο Αντι¬ 
πρόεδρος και ο Γενικός Διευθυντής μέχρι του ποσού των 
293,00 ευρώ μηνιαίως, για έκαστο από τα υπόλοιπα δώ¬ 
δεκα που θα χρησιμοποιούν είτε οι προϊστάμενοι των Πε¬ 
ριφερειακών Διευθύνσεων είτε οι ελεγκτές υπάλληλοι μέ¬ 
χρι του ποσού των 58,00 ευρώ μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Α. ΤΣΟΧΑΤΖΟΠΟΥΛΟΣ 

-Φ- 

Αριθ. Υ4α/47381 Γ.Π. (8) 

Μετατροπή θέσεων κλάδου γιατρών ΕΣΥ, στο Γ.Ν. 

Αθηνών ΙΠΠΟΚΡΑΤΕΙΟ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π. Δ/τος 87/86 (ΦΕΚ 32/Α/86). 

2. Τις διατάξεις του άρθρου 34 του Ν. 2519/97 (ΦΕΚ 
165/Α/97). 

3. Τις διατάξεις της παρ. Ι,του άρθρου 25, του Ν. 1397 
(ΦΕΚ 143/Α/83). 

4. Τις διατάξεις των άρθρων 6 και 11 (παρ. 1), του Ν. 
2889/01 (ΦΕΚ37/Α/01). 

5. Τις διατάξεις της παρ. 5 του άρθρου 8 του Ν. 2194/94 
(ΦΕΚ34/Α/94). 

6. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ240/Α/2000). 

7. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί δαπάνη σε βάρος 
του κρατικού προϋπολογισμού. 

8. Την αριθ. 1100383/1330/Α0006, (ΦΕΚ 1485/Β/ 
31.10.2001) απόφαση ανάθεσης αρμοδιοτήτων στους 
Υφυπουργούς Οικονομικών. 

9. Το υπ’ αριθ. 81 Π.Δ/γμα (ΦΕΚ57/Α/02) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

10. Την αριθ. 3418, (ΦΕΚ861/Β/02) απόφαση ανάθεσης 


αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Θάνο. 

11. Την υπ’ αριθ. ΔΙΔΚ/Φ. 1/2/22875 (ΦΕΚ 1480/Β/01) 
απόφαση ανάθεσης αρμοδιοτήτων στους Υφυπουργούς 
Εσωτ. Δημ. Διοίκησης και Αποκέντρωσης. 

12. Το υπ’ αριθ. 24/29-4-02 (θέμα 15ο) Απόσπασμα πρα¬ 
κτικού του Δ.Σ. του Α' Πε.Σ.Υ. Αττικής, αποφασίζουμε: 

- Η μία (1) κενή θέση κλάδου γιατρών ΕΣΥ, ειδικότητας 
Μαιευτικής-Γυναικολογίας, με βαθμό Επιμελητή Α', η 
οποία έχει συσταθεί με την υπ’ αριθ. Α3β/ 7070/84 (ΦΕΚ 
382/Β/84) Απόφαση στο Γ. Ν. Αθηνών ΙΠΠΟΚΡΑΤΕΙΟ με- 
τατρέπεται με την παρούσα σε μία (1) θέση του ιδίου κλά¬ 
δου, ειδικότητας Καρδιολογίας και βαθμού Επιμελητή Α', 
στο ίδιο Νοσοκομείο. 

- Η μία (1) κενή θέση κλάδου γιατρών ΕΣΥ, ειδικότητας 
Δερματολογίας, με βαθμό Επιμελητή Α', η οποία έχει συ¬ 
σταθεί με την υπ’ αριθ. Α3β/οικ. 8215/89 (ΦΕΚ 405/Β/89) 
Απόφαση στο Γ.Ν. Αθηνών ΙΠΠΟΚΡΑΤΕΙΟ, μετατρέπεται 
με την παρούσα σε μία (1) θέση του ιδίου κλάδου, ειδικό¬ 
τητας Καρδιολογίας και βαθμού Επιμελητή Β', στο ίδιο 
Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 

-Φ- 

Αριθ. Υ4α/13032/00δις (9) 

Μεταφορά θέσης από το Γ.Ν. Θεσσαλονίκης «ΑΓ. ΔΗΜΗ- 
ΤΡΙΟΣ» στο Αντικαρκινικό Νοσοκομείο Θεσσαλονίκης 
«ΘΕΑΓΕΝΕΙΟ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 28 παρ. 11 του Ν. 2646/98 
(ΦΕΚ 236/Α/98). 

2. Τις διατάξεις της παρ. 2 του άρθρου 1 του Ν. 2469/97 
(ΦΕΚ 38/Α/97) και το γεγονός ότι από τις διατάξεις της πα¬ 
ρούσας απόφασης δεν προκαλείται επιπλέον οικονομική 
επιβάρυνση σε βάρος του κρατικού προϋπολογισμού. 

3. Την 3418 (ΦΕΚ 861/Β/02) απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή και Δημ. Θάνο. 

4. Τη ΔΙΔΚ/Φ. 1/2/22875 (ΦΕΚ 1480/Β/31.10.2001) από¬ 
φαση ανάθεσης αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

5. Την 10 της 171ης Ολομ./28.2.2002 απόφαση του 
ΚΕΣΥ. 

6. Το 11/14.6.2000 (θέμα 5ο) απόσπασμα πρακτικού του 
Δ.Σ. του Γ.Ν. Θεσσαλονίκης «ΘΕΑΓΕΝΕΙΟ». 

7. Το 12/14.9.2000 (θέμα Ιο) απόσπασμα πρακτικού του 
Δ.Σ. του Γ.Ν. Θεσσαλονίκης «Ο ΑΓΙΟΣ ΔΗΜΗΤΡΙΟΣ». 

8. Το 694/21.11.2001 έγγραφο του Α'Πε.Σ.Υ. Κεντρικής 
Μακεδονίας, αποφασίζουμε: 

Η μία (1) θέση κλάδου γιατρών ΕΣΥ ειδικότητας Καρ¬ 
διολογίας και βαθμού Επιμελητή Β' που έχει συσταθεί με 
την Α3β/οικ. 5621/89 (ΦΕΚ 252/Β/89) Απόφαση στο Γ.Ν. 

Θεσσαλονίκης «Ο ΑΓΙΟΣ ΔΗΜΗΤΡΙΟΣ», μεταφέρεται με 
την παρούσα στο Αντικαρκινικό Νοσοκομείο Θεσ/νίκης 
«ΘΕΑΓΕΝΕΙΟ» και προστίθεται στον Οργανισμό του πα¬ 
ραπάνω Νοσοκομείου, (με ταυτόχρονη μεταφορά του ια¬ 
τρού που την κατέχει). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2002 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ ΕΚΤ. ΝΑΣΙΩΚΑΣ 

-♦- 

Αριθ.ΔΥΙδ/Γ.Π. 66805 (10) 

Τροποποίηση της Δ1 α/19481/15.10.1999 (Φ.Ε.Κ. 1955/ 
29.10.1999 τ.Β') απόφασης συγκρότησης Συμβουλίου 
Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
του 6ου Συγκροτήματος Νοσοκομείων Νομού Αττικής 
για τις ειδικότητες της Ακτινοθεραπευτικής Ογκολο¬ 
γίας, ...Χειρουργικής θώρακος και Ψυχιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν.Δ. 2592/53 (Φ.Ε.Κ. 254/53τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ.Α'). 

3. Τις διατάξεις του άρθρου 37 παρ. 1-5 του Ν. 
2519/1997 (Φ.Ε.Κ. 165/21.8.1997 τ.Α') «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Τις διατάξεις του άρθρου 15 του Ν. 2889/2001 (Φ.Ε.Κ. 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Την απόφασή μας Δ1 α/19481/15.10.1999 (Φ.Ε.Κ. 
1955/29.10.1999 τ.Β'), όπως τροποποιήθηκε μεταγενέ¬ 
στερα. 

6. Το γεγονός ότι ο Ιορδάνογλου Ιωάννης συνταξιοδο- 
τήθηκε. 

7. Το 8495/1.7.2002 έγγραφο της Ιατρικής Σχολής του 
Πανεπιστημίου Αθηνών, αποφασίζουμε: 

1. Τροποποιούμε τη Δ1 α/19481/15.10.1999 (Φ.Ε.Κ. 
1955/29.10.1999 τ.Β') απόφαση και διορίζουμε στο Συμ¬ 
βούλιο Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
του 6ου Συγκροτήματος Νοσ/μείων Νομού Αττικής στην 
ειδικότητα της Πνευμονολογίας τακτικό μέλος Δ.Ε. Π. την 
Ζαχαρίδου-Ορφανίδου Δώρα, Αναπλ. Καθηγήτρια του 
Πανεπιστημίου Αθηνών σε αντικατάσταση του Ιορδάνο- 
γλου Ιωάννη, που συνταξιοδοτήθηκε. 

2. Η θητεία της ανωτέρω διοριζόμενης λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2002 

ΟΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 


Αριθ. ΥΠΠΟ/ΔΙΟΙΚ/Β/41198 (11) 

Καθορισμός σύνθεσης Δ.Σ. του Ελληνικού Κέντρου 
Κινηματογράφου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 4 παρ. 7 του Ν. 2557/97 «θε¬ 
σμοί, μέτρα και δράσεις πολιτιστικής ανάπτυξης» (ΦΕΚ 
271/Α). 

2. Τις διατάξειςτου Π.Δ/τος 113/98 (αρ. 5 παρ. 13 εδ.γ 
και αρ. 6) «Καταστατικό του Ελληνικού Κέντρου Κινημα¬ 
τογράφου» ΦΕΚ 100/Α/11.5.98). 

3. Την 49610/28.11.90 Κ.Υ.Α. «Εξαίρεση από τον περιο¬ 
ρισμό των τριών υπογραφών» (ΦΕΚ 743/Β/29.11.90). 

4. Το 95747/4.7.2002 έγγραφο του Ε.Κ.Κ. 

5. Το ΦΟΥ/852/38606/9.7.2002 έγγραφο του Τμήματος 
Κιν/φου του ΥΠΠΟ, αποφασίζουμε: 

Α. Καθορίζουμε τη σύνθεση του Διοικητικού Συμβουλί¬ 
ου του Ελληνικού Κέντρου Κινηματογράφου ως εξής: 

1. Διοριζόμενα μέλη: 

α) Διαγόρας Χρονόπουλος, σκηνοθέτης, ως Πρόεδρος. 

β) Δημήτριος Σοφιανόπουλος, σκηνοθέτης-παραγω- 
γός, ως αντιπρόεδρος. 

γ) Βασίλειος Λεοντιάδης, παραγωγός, ως μέλος. 

2. Αιρετά μέλη: 

α) Τάκης Γιαννόπουλος, τεχνικός Κιν/φου, με αναπλη- 
ρώτριατη Στέλλα ©εοδωράκη, σκηνοθέτιδα. 

β) Γιάννης Τζιώτης, σεναριογράφος, με αναπληρωτή το 
Σπύρο Καραγιάννη, σκηνογράφο-ενδυματολόγο. 

γ) Λευτέρης Χαρωνίτης, σκηνοθέτης με αναπληρωτή το 
Γιώργο Καλογερόπουλο, σεναριογράφο-αναλυτή σενα¬ 
ρίων. 

δ) Αχιλλέας Κυριακίδης, σκηνοθέτης με αναπληρωτήτο 
Γιάννη Κασπίρη, παραγωγό. 

Η ανωτέρω σύνθεση ισχύει από 1.7.2002 μέχρι 
30.6.2006. 

Β. Ο Γραμματέαςτου ανωτέρω Διοικητικού Συμβουλίου 
θα εκλεγεί μεταξύ των αιρετών μελών αυτού. 

Γ. Οι μηνιαίες αποδοχέςτου Προέδρου του Συμβουλίου 
θα καθορισθούν με κοινή υπουργική απόφαση. 

Δ. Ως προς τις αποδοχές του Αντιπροέδρου ισχύει η 
2053445/ 5766/ 0022/19.8.98 (ΦΕΚ 949/Β/2.9.98) κοινή 
υπουργική απόφαση. 

Ε. Η κατά συνεδρίαση αποζημίωση των μελών του Διοι¬ 
κητικού Συμβουλίου του Ε.Κ.Κ. (πλην Προέδρου και 
Αντ/δρου) έχει καθορισθεί με τη 2073199/7948/0022/ 
4.1.98 κ.υ.α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΟΙΚ/Α3/Φ.70/41171 (12) 

Τροποποίηση της 49281/25.9.2001 απόφασης «Σύσταση 
Επιτροπών στο Υπουργείο Πολιτισμού». 

Ο ΥΠΟΥΡΓΟΣ ΠΟΛΙΤΙΣΜΟΥ 

1. Έχοντας υπόψη τις διατάξεις: 

α) Της παραγρ. 6 του άρθρου 30 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης» (ΦΕΚ 28/Α/94). 

β) Του άρθρου 27 του Ν. 2081/92 (ΦΕΚ 154/Α/92), με το 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά ανπκαταστάθηκε με το άρθρο 1 
του Ν. 2469/97 (ΦΕΚ38/Α/97). 

γ) Της ΥΠΠΟ/ΔΙΟΙΚ/49281/25.9.2001 απόφασης «Σύ¬ 
σταση Επιτροπών στο Υπουργείο Πολιτισμού» (ΦΕΚ 
1264/Β/1.10.2001). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1.Τροποποιούμε την ΥΠΠΟ/ΔΙΟΙΚ/Φ.70/49281/25.9.2001 
απόφαση «Σύσταση Επιτροπών στο Υπουργείο Πολιτι¬ 
σμού» (ΦΕΚ 1264/Β/1.10.2001) και ορίζουμε ότι στην Επι¬ 


τροπή για το έργο «Ανάδειξη του Αρχαιολογικού Χώρου 
Ήλιδος Ν. Ηλείας» μετέχουν οκτώ (8) μέλη, ως εξής: πέντε 
(5) Αρχαιολόγοι, ένας (1) Αρχιτέκτονας, ένας (1) Πολιτικός 
Μηχανικός και ένας (1) Γεωλόγος-Γεωμορφολόγος. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




